Diari Oficial de la Generalitat Valenciana


Sumari del DOGV 7302, del 24-06-2014 (2014/5500)

Notificació de la sentència dictada en el procediment de guarda i custòdia número 32/2012.
------------------------------------------------------------------------------------------

### Dades del document

Número de DOGV
:   7302

Data del DOGV
:   24-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5500


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el procediment de guarda i custòdia número 32/2012. [2014/5500]  
Família, guarda, custòdia o aliments fill menor no matrimonial no consensuat 000032/5189-YY  
Demandant: Ana María Alexandra Rosu.  
Procuradora: Francisca Marcilla Gallego.  
Demandat: Aurel Moise.  
Procurador/a: -  
  
En este procediment, seguit a instàncies d'Ana María Alexandra Rosu contra Aurel Moise, s'ha dictat la sentència que té la dispositiva que, literalment, diu:  
  
«Sentència número 12/2013  
Dénia, 4 de juliol de 2013  
  
Dispositiva  
Estime la demanda interposada per Ana María Alexandra Rosu, representada per la procuradora senyora Marcilla Gallego i assistida per la lletrada senyora Ivars Buigues, contra Aurel Moise, declarat en situació de rebel·lia processal, i, en conseqüència, adopte les mesures definitives següents:  
1. Atribuïsc l'exercici exclusiu de la pàtria potestat, així com la guarda i custòdia, del menor E. G. a favor de la mare, Ana María Alexandra Rosu.  
2. No fixe, de moment, cap règim de visites a favor del pare, sense perjuí de la seua determinació ulterior en el procés de modificació de mesures si fóra procedent i en interés del xiquet.  
3. Establisc una pensió d'aliments a càrrec del pare i a favor del fill menor per l'import de dos-cents cinquanta euros mensuals. La quantitat esmentada ha d'ingressar-se per mesos anticipats i dins dels cinc primers dies de cada mes en el compte corrent que la mare designe, i que s'incrementarà anualment d'acord amb les variacions que experimente l'índex de preus de consum publicat per l'Institut Nacional d'Estadística o organisme públic que el substituïsca. Les despeses extraordinàries com ara despeses mèdiques i farmacèutiques no cobertes per la Seguretat Social, ortodòncies, pròtesis, ulleres de vista i/o qualssevol altres d'anàloga naturalesa seran satisfetes a mitges entre ambdós progenitors.  
  
4. Prohibisc l'eixida del menor, E. G., del territori nacional en companyia de son pare, llevat del consentiment exprés d'ambdós progenitors o d'una autorització judicial prèvia.  
No pertoca fer un pronunciament en matèria de costes.  
Inseriu una testimoniança d'esta resolució en les actuacions corresponents i notifiqueu-la a les parts fent-los saber que contra esta sentència es pot interposar un recurs d'apel·lació, que coneixerà l'Audiència Provincial d'Alacant, en el termini de 20 dies des que es notifique.  
Esta és la sentència que pronuncie, mane i firme.»  
  
I atés que el demandat, Aurel Moise, es troba en parador desconegut, expedisc este edicte a fi que li valga de notificació de forma deguda.  
  
Dénia, 13 de juny de 2014.- El secretari judicial: Javier Cremades de Teruel.